2. ลักษณะการประกอบธุรกิจ

2.1 ประวัติความเป็นมาและพัฒนาการที่สำคัญของบริษัท

บริษัท มิลล์คอนสตีลอินดัสทรีส์ จำกัด (มหาชน) (“บริษัท”) จดทะเบียนก่อตั้งขึ้นในเดือนกรกฎาคม
2541 ด้วยทุนจดทะเบียนเริ่มแรก 50 ล้านบาท
โดยมีวัตถุประสงค์เพื่อประกอบธุรกิจผลิตและจำหน่ายผลิตภัณฑ์เหล็ก ซึ่งในระยะเริ่มแรก
บริษัทดำเนินกิจการด้วยการเป็นศูนย์บริการเหล็ก คือ
การนำเหล็กแผ่นรีดร้อนชนิดม้วนขนาดใหญ่มาตัดเป็นเหล็กแผ่นหรือเหล็กแถบม้วนตามขนาดมาตรฐานหรือขนาดที่ลูกค้าต้องการ
รวมทั้งการผลิตขึ้นรูปเหล็กรูปพรรณ เช่น เหล็กรูปตัวซี เป็นต้น
โดยผลิตภัณฑ์เหล็กที่ผลิตได้จะถูกนำไปใช้ในอุตสาหกรรมต่างๆ ที่หลากหลาย เช่น
อุตสาหกรรมก่อสร้าง อุตสาหกรรมยานยนต์ อุตสาหกรรมเฟอร์นิเจอร์ เป็นต้น

ในปี 2547 บริษัทได้มีการเปลี่ยนแปลงโครงสร้างผู้ถือหุ้น โดยมีผู้ถือหุ้นใหญ่รายใหม่เข้ามา คือ
นายสิทธิชัย ลีสวัสดิ์ตระกูล และได้นำพาบริษัทไปสู่การเติบโตด้วยการขยายธุรกิจเหล็กทรงยาว
โดยบริษัทได้ลงทุนในที่ดิน โรงงาน อาคาร
และเครื่องจักรสำหรับการผลิตเหล็กเส้นกลมและเหล็กเส้นข้ออ้อย
โดยได้เริ่มการผลิตเชิงพาณิชย์ตั้งแต่เดือนกันยายน 2548
และนอกจากนี้ในปีเดียวกันบริษัทได้มีการลงทุนในเครื่องจักรสำหรับผลิตท่อเหล็ก
ซึ่งได้เริ่มการผลิตเชิงพาณิชย์ในเดือนมิถุนายน 2549

โดยสามารถสรุปการพัฒนาการที่สำคัญ ได้ดังต่อไปนี้

ปี 2550

-   เดือนมกราคม เริ่มก่อสร้างโครงการขยายส่วนต่อโรงงาน มูลค่าประมาณ 120 ล้านบาท
    เพื่อใช้สำหรับเป็นคลังสินค้า และปรับปรุงประสิทธิภาพของเครื่องจักร

-   เดือนมีนาคม เพิ่มทุนจดทะเบียนและทุนชำระแล้วเป็น 300 ล้านบาท
    โดยการเสนอขายให้แก่ผู้ถือหุ้นเดิมในราคาตามมูลค่าที่ตราไว้หุ้นละ 100 บาท
    โดยมีวัตถุประสงค์เพื่อเป็นเงินทุนหมุนเวียนสำหรับรองรับการผลิตและการจำหน่ายผลิตภัณฑ์เหล็กที่เพิ่มขึ้น
    และเริ่มดำเนินการผลิตในเชิงพาณิชย์สำหรับเครื่องจักรผลิตท่อเหล็กเครื่องที่สอง

-   เดือนมิถุนายน จดทะเบียนแปรสภาพเป็นบริษัทมหาชนจำกัด และเปลี่ยนแปลงมูลค่าที่ตราไว้เป็น
    1 บาทต่อหุ้น และได้เพิ่มทุนจดทะเบียนเป็น 400 ล้านบาท
    โดยกำหนดเสนอขายหุ้นเพิ่มทุนให้แก่ประชาชนทั่วไปเป็นครั้งแรก (IPO) จำนวน 100 ล้านหุ้น

-   เดือนพฤศจิกายน บริษัทเข้าจดทะเบียนซื้อขายวันแรกในตลาดหลักทรัพย์ เอ็ม เอ ไอ เมื่อวันที่
    6 พฤศจิกายน 2550

ปี 2551

-   เดือนเมษายน ที่ประชุมสามัญผู้ถือหุ้นประจำปี 2551 มีมติอนุมัติให้บริษัทดำเนินการ
    ซึ่งสามารถสรุปได้ดังต่อไปนี้

  1.) จ่ายเงินปันผลให้แก่ผู้ถือหุ้นซึ่งมีชื่ออยู่ในทะเบียนรายชื่อผู้ถือหุ้น ณ วันที่ 22 เมษายน 2551
  เป็นจำนวนเงิน 44.80 ล้านบาท หรือคิดเป็นการจ่ายเงินปันผลในอัตราหุ้นละ 0.112 บาท
  โดยแบ่งจ่ายเป็น 2 ส่วนดังนี้

1.  จ่ายเงินปันผลเป็นหุ้นสามัญของบริษัทจำนวน 40.00 ล้านหุ้น โดยมีมูลค่าที่ตราไว้หุ้นละ 1 บาท
    (คิดเป็นจำนวนเงิน 40.00 ล้านบาท หรือในอัตรา 10 หุ้นเดิมต่อ 1 หุ้นปันผล
    หรือคิดเป็นอัตราการจ่ายในอัตราหุ้นละ 0.10 บาท)

2.  จ่ายเงินปันผลเป็นตัวเงิน จำนวนเงิน 4.80 ล้านบาท คิดเป็นการจ่ายในอัตราหุ้นละ 0.012
    บาท

  2.) อนุมัติการเข้าลงทุนในบริษัท เหล็กบูรพา อุตสาหกรรม จำกัด (“BRP”)
  (ซึ่งต่อมาได้เปลี่ยนชื่อเป็นบริษัท บี อาร์ พี สตีล จำกัด
  และปัจจุบันได้เปลี่ยนชื่อเป็นบริษัทมิลล์คอน บูรพา จำกัด (MB))
  ซึ่งสามารถสรุปรายละเอียดการเข้าลงทุนใน MB ได้ดังนี้

1.  ซื้อหุ้นสามัญของ MB จำนวน 65,862,251 หุ้น หรือคิดเป็นสัดส่วนร้อยละ 85.10
    ของทุนจดทะเบียนชำระแล้ว ในราคาหุ้นละ 5 บาท (มูลค่าที่ตราไว้หุ้นละ 5 บาท)
    หรือคิดเป็นจำนวน 329.31 ล้านบาท ทั้งนี้ บริษัทจ่ายชำระค่าตอบแทนดังกล่าว
    โดยการเสนอขายหุ้นเพิ่มทุนของบริษัท จำนวน 65,862,251 หุ้น ในราคาหุ้นละ 5 บาท
    ให้แก่บุคคลในวงจำกัด และผู้ถือหุ้นเดิมของ MB

2.  ให้ MB กู้ยืมเงินระยะยาว มูลค่า 100.00 ล้านบาท
    เพื่อนำเงินดังกล่าวไปชำระคืนตั๋วสัญญาใช้เงินที่ MB มียอดคงค้างกับผู้ขาย ทั้งนี้
    บริษัทจ่ายชำระค่าตอบแทนดังกล่าวโดยการเสนอขายหุ้นเพิ่มทุนของบริษัท จำนวน 20.00
    ล้านหุ้น ในราคาหุ้นละ 5 บาท ให้แก่บุคคลในวงจำกัด

3.  บริษัทเข้าค้ำประกันเงินกู้ยืมของ MB ที่มียอดคงค้างอยู่กับสถาบันการเงิน คิดเป็นมูลค่า
    345.00 ล้านบาท แทนผู้ขาย

-   เดือนพฤษภาคม หุ้นสามัญของบริษัทได้ย้ายการจดทะเบียนจากตลาดหลักทรัพย์ เอ็ม เอ ไอ
    เป็นตลาดหลักทรัพย์แห่งประเทศไทย เมื่อวันที่ 9 พฤษภาคม 2551

-   เดือนสิงหาคม ที่ประชุมคณะกรรมการครั้งที่ 6/2551 มีมติให้ดำเนินการ
    ซึ่งสามารถสรุปได้ดังนี้

1.  จ่ายเงินปันผลระหว่างกาลจากผลการดำเนินงานสำหรับงวด 6 เดือน สิ้นสุดวันที่ 30 มิถุนายน
    2551 ให้แก่ผู้ถือหุ้นของบริษัท ในอัตราหุ้นละ 0.08 บาท

2.  บริษัทซื้อหุ้นเพิ่มทุนใน MB เพิ่มเติม จำนวน 17,500,000 หุ้น จากจำนวนหุ้นที่ MB
    เสนอขายทั้งหมด จำนวน 22,112,201 หุ้น ในราคาหุ้นละ 8 บาท (มูลค่าที่ตราไว้หุ้นละ 5
    บาท) คิดเป็นจำนวนเงิน 140.00 ล้านบาท ทั้งนี้ ภายหลังจากการจองซื้อหุ้นเพิ่มทุนดังกล่าว
    บริษัทจะถือหุ้นอยู่ใน MB คิดเป็นสัดส่วนร้อยละ 83.78 ของทุนจดทะเบียนชำระแล้ว

-   เดือนตุลาคม ที่ประชุมวิสามัญผู้ถือหุ้นครั้งที่ 1/2551 มีมติอนุมัติให้บริษัทดำเนินการ
    ซึ่งสามารถสรุปได้ดังต่อไปนี้

    1.  เสนอขายหุ้นกู้แปลงสภาพ ซึ่งมีมูลค่ารวมไม่เกิน 1,200,000 บาท อายุไม่เกิน 5 ปี

    2.  เสนอขายใบสำคัญแสดงสิทธิให้แก่กรรมการและพนักงานของบริษัทจำนวน 5,000,000
        หน่วย โดยใบสำคัญแสดงสิทธิดังกล่าว 1 หน่วย สามารถใช้สิทธิซื้อหุ้นสามัญของบริษัทได้
        1 หุ้น ในราคาหุ้นละ 5 บาท

    3.  เสนอขายใบสำคัญแสดงสิทธิให้แก่ผู้ถือหุ้นเดิมจำนวน 114,600,000 หน่วย ในอัตราส่วน
        5 หุ้นเดิมต่อ 1 ใบสำคัญแสดงสิทธิ โดยมีราคาใช้สิทธิหุ้นละ 5 บาท

    4.  เพิ่มทุนจดทะเบียนของบริษัทจากเดิม 572,999,996 บาท เป็น 859,000,000 บาท
        (มูลค่าที่ตราไว้หุ้นละ 1 บาท)

ปี 2552

-   เดือนกรกฎาคม บริษัทได้สนับสนุนการออกและเสนอขาย Taiwan Depository Receipts
    (TDR) ของผู้ถือหุ้นรายใหญ่ จำนวนไม่เกิน 100,000,000 หุ้น คิดเป็นร้อยละ 17.45
    ของทุนที่ชำระแล้ว

ปี 2553

-   เดือน กุมภาพันธ์ ที่ประชุมวิสามัญผู้ถือหุ้นครั้งที่ 1/2553 เมื่อวันที่ 25 กุมภาพันธ์ 2553
    ได้มีมติให้บริษัทดำเนินการ ดังต่อไปนี้

1.  ที่ประชุมมีมติอนุมัติยกเลิกมติ (1) การออกและเสนอขายหุ้นแปลงสภาพมูลค่ารวมไม่เกิน
    1,200,000,000 บาท และ (2)
    การจัดสรรหุ้นเพิ่มทุนเพื่อรองรับการใช้สิทธิแปลงสภาพของหุ้นกู้แปลงสภาพ จำนวนไม่เกิน
    166,400,004 หุ้น

2.  อนุมัติให้บริษัททำการเปลี่ยนแปลงมูลค่าหุ้นที่ตราไว้ จากเดิมหุ้นละ 1 บาท เป็นหุ้นละ 0.40
    บาท ทำให้จำนวนหุ้นชำระแล้วของบริษัทฯ เพิ่มขึ้น จากเดิม 573 ล้านหุ้น เป็น 1,432.5
    ล้านหุ้น

3.  อนุมัติให้บริษัททำการเพิ่มทุนจดทะเบียน โดยการออกหุ้นบุริมสิทธิเพิ่มทุน จำนวน
    544,608,960 หุ้น มูลค่าหุ้นที่ตราไว้หุ้นละ 0.40 บาท
    เพื่อออกและเสนอขายให้แก่ผู้ลงทุนที่สนใจและ ผู้ถือหุ้นของบริษัท มิลล์คอนบูรพา จำกัด
    (เดิมชื่อ บจก. บี อาร์ พี สตีล) และออกหุ้นสามัญเพิ่มทุน จำนวน 763,358,960 หุ้น

-   ขยายการดำเนินธุรกิจไปยังธุรกิจการขนส่งสินค้าและโลจิสติกส์ โดยจดทะเบียนจัดตั้ง บริษัท
    มิลเลี่ยน ไมล์ส จำกัด ด้วยทุนจดทะเบียน 5,000,000 บาท มูลค่าที่ตราไว้หุ้นละ 10 บาท
    โดยบริษัทฯ ได้เข้าเป็นผู้ถือหุ้นร้อยละ 99.99

-   เพิ่มการลงทุนใน บริษัท มิลล์คอน บูรพาจำกัด โดยสัดส่วนการถือหุ้นจากเดิมร้อยละ 93.88
    เป็น ร้อยละ 98.64

-   เข้าลงทุนในโครงการ Green Mill เป็นมูลค่าทั้งสิ้นไม่เกิน 2,900,000,000 บาท
    เพื่อผลิต Billet ที่ใช้เป็นวัตถุดิบในการผลิตเหล็ก

-   ได้รับความไว้วางใจจากกองทุนเปิดไทยทวีทุน 2
    ซึ่งเป็นกองทุนร่วมที่จัดตั้งขึ้นระหว่างหน่วยงานด้านการลงทุนของรัฐบาลบรูไน (Brunei
    Investment Agency : BIA) กองทุนบำเหน็จบำนาญราชการ (กบข.)
    และนักลงทุนสถาบันในประเทศอีก 8 ราย ได้แก่ ธนาคารกรุงเทพ จำกัด (มหาชน)
    ธนาคารเพื่อการส่งออกและนำเข้าแห่งประเทศไทย ธนาคารออมสิน ธนาคารนครหลวงไทย
    จำกัด (มหาชน) ตลาดหลักทรัพย์แห่งประเทศไทย บริษัท ประกันชีวิตนครหลวงไทย จำกัด
    บริษัท เมืองไทยประกันชีวิต จำกัด และ บริษัท ไทยประกันชีวิต จำกัด เข้าถือหุ้นของบริษัทฯ
    ในสัดส่วน ประมาณ 7%

ปี 2554

-   เพื่อเป็นการบริหารงานที่ชัดเจนมากขึ้นในแง่การควบคุมดูแลสายการผลิตและการขาย
    บริษัทจึงได้ทำการเช่าโรงงานในการผลิตเหล็กเส้นจากบริษัทย่อย (บจก.มิลล์คอน บูรพา)

-   เพื่อเป็นแรงจูงใจและช่วยส่งเสริมให้พนักงานมีส่วนร่วมในการเป็นเจ้าของบริษัทและมีความคิดและมุมมองไปในแนวทางเดียวกับผู้ถือหุ้นของบริษัท
    บริษัทจึงได้ริเริ่มโครงการสะสมหุ้นสำหรับพนักงาน (Employee Joint Investment
    Program (EJIP)) เป็นรูปแบบหนึ่งของผลตอบแทนที่ให้กับพนักงาน
    โดยพนักงานที่มีสิทธิจะแบ่งเงินเดือนบางส่วนซื้อหุ้นของบริษัทเป็นประจำทุกงวด
    และบริษัทจ่ายสมทบเงินให้พนักงานเพิ่มในอัตราร้อยละ 100
    เพื่อซื้อหุ้นของบริษัทเป็นประจำทุกงวดเช่นกัน

-   บริษัทมีการจัดตั้งสำนักกำกับดูแลกิจการเพื่อให้สอดคล้องกับแนวทางในการกำกับดูแลกิจการที่ดี
    หรือ “บรรษัทภิบาล” ซึ่งมีหน้าที่ช่วยพัฒนา และ
    ยกระดับบริษัทให้มีมาตรฐานด้านบรรษัทภิบาลอยู่ในระดับสากล และ
    มีหน้าที่ดูแลงานที่เกี่ยวข้องกับ “ความรับผิดชอบต่อสิ่งแวดล้อมและสังคม หรือ “Corporate
    Social Responsibility” (CSR) ของบริษัท

-   เดือนพฤศจิกายน ที่ประชุมวิสามัญผู้ถือหุ้น ครั้งที่ 1/2554 เมื่อวันที่ 11 พฤศจิกายน 2554
    ได้มีมติอนุมัติให้บริษัทดำเนินการ ซึ่งสามารถสรุปได้ดังนี้

1.  เข้าลงทุนในหุ้นสามัญบริษัทโอเชี่ยน โพรฟิท จำกัด (“OP”) จำนวน 1,500 ล้านบาท โดย
    OP จะทำการเพิ่มทุนจดทะเบียนจาก 10 ล้านบาท เป็น 1,510 ล้านบาท
    โดยการออกหุ้นสามัญเพิ่มทุนจำนวน 15 ล้านหุ้น และ มีมติอนุมัติให้ซื้อสินทรัพย์ของบริษัท
    อุตสาหกรรมเหล็กกล้าไทย จำกัด (มหาชน) (“TSSI”) ในมูลค่าไม่เกิน 3,059 ล้านบาท
    โดยผ่าน OP

2.  อนุมัติให้บริษัทออกและเสนอขายหุ้นกู้แปลงสภาพจำนวนไม่เกิน 1,809 ล้านบาท
    โดยมีรายละเอียดเบื้องต้นดังนี้

    -   ราคาเสนอขายต่อหน่วย : 1,000 บาท

    -   ราคาแปลงสภาพ : 3 บาทต่อ 1 หุ้นสามัญ

    -   อายุหุ้นกู้แปลงสภาพ : ไม่เกิน 6 ปี นับแต่วันที่ออกหุ้นกู้แปลงสภาพ

    -   อัตราดอกเบี้ย : ร้อยละ 5 ต่อปี ตลอดอายุหุ้นกู้แปลงสภาพ (กำหนดจ่ายเป็นรายปี)

    -   มูลค่าที่ตราไว้ : 1,000 บาทต่อหน่วย

-   ที่ประชุมคณะกรรมการบริษัท ครั้งที่ 10/2554 เมื่อวันที่ 14 พฤศจิกายน 2554
    มีมติอนุมัติให้บริษัททำการขายหุ้นสามัญของบริษัทมิลล์เลี่ยน ไมล์ส จำกัด (“MLM”)
    ให้กับบริษัทแพลนตินั่ม ทรานสปอร์ตเทชั่น แอนด์ โลจิสติก จำกัด ในสัดส่วนร้อยละ 5
    ของทุนชำระแล้ว.

-   ที่ประชุมคณะกรรมการบริษัท ครั้งที่ 11/2554 เมื่อวันที่ 23 ธันวาคม 2554
    มีมติอนุมัติการเข้าลงทุนในบริษัท เชาว์ สตีล อินดัสทรี้ จำกัด (มหาชน) “CHOW”
    โดยมูลค่าการลงทุนไม่เกิน 30 ล้านบาท

ปี2555

-   ที่ประชุมสามัญประจำปีผู้ถือหุ้น ครั้งที่ 1/2555 เมื่อวันที่ 30 เมษายน 2555
    มีมติอนุมัติให้บริษัทดำเนินการ ซึ่งสามารถสรุปได้ดังนี้

1.  อนุมัติให้ยกเลิกการออกและเสนอขายหุ้นกู้แปลงสภาพจำนวน 595,999,995 บาท
    (ห้าร้อยเก้าสิบห้าล้านเก้าแสนห้าหมื่นเก้าพันเก้าร้อยเก้าสิบห้าบาท)
    อนุมัติลดทุนจดทะเบียนของบริษัทจำนวน 181,466,666 บาท
    โดยการตัดหุ้นสามัญที่ยังมิได้ออกจำหน่ายออกจำนวน 453,666,665 หุ้น มูลค่าที่ตราไว้หุ้นละ
    0.40 บาท จากเดิมทุนจดทะเบียน 1,218,525,436 บาท เป็น 1,037,058,770 บาท

2.  อนุมัติให้ออกและเสนอขายใบสำคัญแสดงสิทธิที่จะซื้อหุ้นสามัญของบริษัทให้กับบุคคลในวงจำกัด

    -   ราคาเสนอขายต่อหน่วย : 0 บาท

    -   อัตราแปลงสภาพ : 1 ใบสำคัญแสดงสิทธิ ต่อ 1 หุ้นสามัญ

    -   ราคาแปลงสภาพ : 2.70 บาท (เป็นราคาที่ไม่ต่ำกว่าราคาตลาด)

3.  อนุมัติให้เพิ่มทุนจดทะเบียนของบริษัทจำนวน 187,200,000 บาท
    โดยการออกหุ้นสามัญเพิ่มทุนใหม่จำนวน 468,000,000 หุ้น มูลค่าที่ตราไว้หุ้นละ 0.40 บาท
    จากเดิมทุนจดทะเบียน 1,037,058,770 บาท เป็น 1,224,258,770 บาท

-   อนุมัติสละสิทธิการจองซื้อหุ้นเพิ่มทุนของบริษัท มิลล์เลี่ยน ไมล์ จำกัด (“บริษัทย่อย”)บางส่วน
    ซึ่งได้รับสิทธิในการลงทุนหุ้นสามัญเพิ่มทุน 4,749,970 หุ้นทั้งนี้บริษัทได้ลดสัดส่วนการถือหุ้นลง
    โดยทำการจองซื้อบางส่วนเป็นจำนวน 1,340,002 หุ้น
    ทำให้บริษัทถือหุ้นในบริษัทย่อยเพิ่มขึ้นเป็น 1,814,999 หุ้น คิดเป็นสัดส่วนร้อยละ 33
    ของทุนจดทะเบียนชำระแล้ว

-   บริษัทได้จัดตั้งฝ่ายตรวจสอบภายในขึ้นในองค์กร (In-House)
    แทนการใช้งานจากหน่วยงานภายนอก (Outsource)
    โดยฝ่ายตรวจสอบภายในขึ้นตรงกับกับคณะกรรมการตรวจสอบ

2.2 ภาพรวมการประกอบธุรกิจของกลุ่มบริษัท

กลุ่มบริษัท มิลล์คอนสตีลอินดัสทรีส์ จำกัด (มหาชน) หรือ มิลล์ (MILL)
คือหนึ่งในผู้ผลิตและผู้จำหน่ายผลิตภัณฑ์เหล็กชั้นนำของไทย
และเป็นศูนย์บริการด้านผลิตภัณฑ์เหล็กแบบครบวงจร
โดยมีผลิตภัณฑ์นานาชนิดที่เหมาะกับความต้องการที่หลากหลาย อาทิ เหล็กเส้นกลม (Round Bars)
เหล็กเส้นข้ออ้อย (Deformed Bars) เหล็กตัวซี (Lip Channel Steel)
และผลิตภัณฑ์เหล็กอื่นๆ อีกมากมาย
ซึ่งผ่านการรับรองมาตรฐานอุตสาหกรรมจากทั้งในและต่างประเทศ

นอกจากนี้นับเป็นก้าวสำคัญอีกก้าวหนึ่งของกลุ่มบริษัทในการเข้าสู่อุตสาหกรรมเหล็กขั้นกลาง
ซึ่งถือเป็นลักษณะการประกอบธุรกิจใหม่ของกลุ่มบริษัทฯ ในการที่จะเข้าไปเป็นผู้ผลิตเหล็กแท่งยาว
(Billet) ทั้งในระดับใช้งานทั่วไปและระดับคุณภาพพิเศษ
เพื่อเป็นวัตถุดิบที่ใช้ในกระบวนการผลิตผลิตภัณฑ์ประเภทต่างๆ โดยอุตสาหกรรมเหล็กขั้นกลาง
ถือเป็นขั้นตอนที่ 2 ของกระบวนการผลิตเหล็กครบวงจร โดย

ขั้นตอนที่ 1 อุตสาหกรรมเหล็กขั้นต้น เป็นขั้นตอนในการนำแร่เหล็ก (Iron Ore)
ที่อยู่ในรูปของเหล็กออกไซด์ มาถลุงให้เป็นโลหะเหล็ก (Iron)
เพื่อใช้เป็นวัตถุดิบในการผลิตเหล็กกล้า

ขั้นตอนที่ 2 อุตสาหกรรมเหล็กขั้นกลาง เป็นขั้นตอนในการหลอมโลหะเหล็ก
รวมถึงการควบคุมและปรับปรุงส่วนผสมทางเคมีของเหล็กให้ได้เหล็กกล้าที่มีคุณสมบัติตามต้องการ
โดยมีการหล่อขึ้นรูปเป็นผลิตภัณฑ์กึ่งสำเร็จรูป ได้แก่ เหล็กแท่งยาว (Billet) เหล็กแท่งแบน
(slap) และเหล็กแท่งใหญ่ (bloom)

ขั้นตอนที่ 3 อุตสาหกรรมเหล็กขั้นปลาย
เป็นอุตสาหกรรมแปรรูปเหล็กกล้ากึ่งสำเร็จรูปให้ได้รูปร่างและลักษณะที่เหมาะสมต่อการใช้งาน
ด้วยกระบวนการต่างๆ เช่น การรีดร้อน (Hot rolling) การรีดเย็น (Cold rolling)
การตีขึ้นรูป (Hot forging) และ

ขั้นตอนที่ 4 อุตสาหกรรมเหล็กต่อเนื่อง เป็นการนำเหล็กที่ผ่านการแปรรูปในกระบวนการต่างๆ
รวมทั้งการเคลือบผิว หรือตกแต่งคุณสมบัติแล้ว นำไปใช้ในอุตสาหกรรมอื่นๆ อาทิเช่น
อุตสาหกรรมก่อสร้าง อุตสาหกรรมยานยนต์และชิ้นส่วน อุตสาหกรรมบรรจุภัณฑ์
อุตสาหกรรมเครื่องใช้ไฟฟ้า อุตสาหกรรมเฟอร์นิเจอร์ และอุตสาหกรรมต่อเรือ เป็นต้น

ทั้งนี้ กลุ่มบริษัทฯ ยังเน้นการผลิตสินค้าทุกกลุ่มให้ได้คุณภาพตามมาตรฐาน
ทั้งในส่วนของโรงรีดเหล็กเส้น โรงเหล็กรูปพรรณ
โดยได้มีการนำเครื่องจักรซึ่งเป็นการผสมผสานเทคโนโลยีการผลิตอันทันสมัยและการจัดการมาตรฐานยุโรปที่ได้รับการยอมรับจากทั่วโลกซึ่งเป็นที่รู้จักในชื่อ
Automation PLC Rolling Mill and Automation PLC Furnace เข้ามาใช้
ทั้งยังมีการควบคุมคุณภาพในทุกขั้นตอนการผลิตอย่างเข้มข้นพิถีพิถัน ทั้งในเรื่องคุณสมบัติทางกล
ส่วนประกอบทางเคมี และคุณลักษณะของผลิตภัณฑ์
เพื่อให้ได้มาตรฐานและตรงกับความต้องการของลูกค้ามากที่สุด ซึ่งได้รับการรับรองคุณภาพจาก
UKAS GLOBAL ในเรื่องมาตรฐานระบบการจัดการครบทุกด้าน ทั้งด้านคุณภาพ (ISO 9001:2008)
ด้านสิ่งแวดล้อม (ISO 14001 : 2004) และด้านชีวอนามัยและความปลอดภัย (Environmental
Management Systems : EMS) ขณะที่ผลิตภัณฑ์เหล็กเส้นกลมและเหล็กเส้นข้ออ้อยของบริษัทฯ
ได้ผ่านการรับรองมาตรฐานอุตสาหกรรมทั้งในประเทศและต่างประเทศเช่นกัน ไม่ว่าจะเป็น
มาตรฐานผลิตภัณฑ์อุตสาหกรรมของไทย (มอก.) สำนักงานมาตรฐานอุตสาหกรรม (TISI) และ
Australian Authority Certification for Reinforcing Steel (ACRS)
โดยผลิตภัณฑ์ในทุกกลุ่มของบริษัทฯ จะถูกนำไปใช้เป็นวัตถุดิบของอุตสาหกรรมต่อเนื่องต่างๆ อาทิเช่น
งานฐานราก งานก่อสร้างอาคาร งานก่อสร้างทั่วๆ ไป รวมไปถึงอุตสาหกรรมยานยนต์และชิ้นส่วน
อุตสาหกรรมเฟอร์นิเจอร์ ฯลฯ ต่อไป

นอกจากนี้ ไม่เพียงแต่การขยายการดำเนินธุรกิจไปยังธุรกิจการขนส่งสินค้าและโลจิสติกส์
หากแต่กลุ่มบริษัทฯยังคงมีแผนที่จะขยายธุรกิจเพื่อเกื้อหนุนต่อการดำเนินงานของโครงการ Green
Mill โดยผ่านบริษัทย่อย (บริษัท โอเชี่ยน โพรฟิท จำกัด (OP))

โครงสร้างอุตสาหกรรมเหล็ก

โครงสร้างการถือหุ้น

บริษัทได้จดทะเบียน แปรสภาพเป็นบริษัทมหาชน จำกัด เลขทะเบียน 0107550000076 เมื่อวันที่ 1
มิถุนายน 2550 โดย ณ วันที่ 31 ธันวาคม 2555
บริษัทมีแผนภาพโครงสร้างการถือหุ้นของกลุ่มบริษัท ดังนี้[]

98.73 % 99.99 % 33.00 %

[][][]

*หมายเหตุ บริษัท มิลล์คอนสตีล อินดัสทรีส์ จำกัด (มหาชน) ได้ลดสัดส่วนการถือหุ้นในบริษัท
มิลล์เลี่ยน ไมล์ส จำกัด เหลือ 33.00% ตั้งแต่ 30 พฤศจิกายน 2555 จึงถือเป็น

“บริษัทร่วม”

2.3 โครงสร้างรายได้

โครงสร้างรายได้ของบริษัทและบริษัทย่อยในระยะเวลา 3 ปี สิ้นสุดวันที่ 31 ธันวาคม ปี 2553,
2554 และ 2555 เป็นดังนี้

ตารางแสดงโครงสร้างรายได้ของกิจการแยกตามบริษัท (ตามงบการเงินเฉพาะกิจการ) หน่วย :
ล้านบาท

  ------------------ ----------------------------- ---------------- -------- ------- -------- -------- -------- --------
  บริษัท               ประเภทธุรกิจ                    การถือหุ้นของบริษัท   ปี 2555           ปี 2554            ปี 2553   

                                                                    มูลค่า     %       มูลค่า     %        มูลค่า     %

  บมจ.               ผลิต และจำหน่ายเหล็กเส้น &        -                11,957   61.50   15,876   79.50    10,064   77.65
  มิลล์คอนสตีลอินดัสทรีส์   เหล็กรูปพรรณ                                                                                 

  บจก.มิลล์คอน บูรพา    ผลิต และจำหน่ายเหล็กแท่งทรงยาว    98.73            7,316    37.63   3,970    19.88    2,836    21.88

  บจก.มิลล์เลี่ยน ไมล์ส   ประกอบกิจการขนส่งและขนถ่ายสินค้า   33.33            170      0.87    123      0.62     61       0.47

  บจก.โอเชี่ยน โพรฟิท   จำหน่ายผลิตภัณฑ์เหล็ก              99.99            -                -        -        -        -

  รวมทั้งสิ้น                                                           19,443   100     19,969   100.00   12,961   100.00
  ------------------ ----------------------------- ---------------- -------- ------- -------- -------- -------- --------

ตารางแสดงรายได้แยกตามผลิตภัณฑ์ (ตามงบการเงินรวม) หน่วย : ล้านบาท

  ------------------------------------- --------- -------- -------- --------- -------- -------- --------- ------- --------
  ประเภทผลิตภัณฑ์                          ปี 2555                      ปี 2554                      ปี 2553            

                                        ปริมาณ     มูลค่า     %        ปริมาณ     มูลค่า     %        ปริมาณ     มูลค่า    %
                                        (Ton)                       (Ton)                       (Ton)             

  เหล็กเส้นและเหล็กข้ออ้อย (Steel Bar)       386,890   8,426    51.20    353,699   7,800    52.12    224,292   4,449   45.48

  เหล็กรูปพรรณ (Structural Steel)         58,323    1,432    8.70     119,699   3,044    20.34    94,492    2,123   21.70

  เหล็กแท่งทรงยาว (Billet)                106,986   2,124    12.91    -         -        -        -         -       -

  วัตถุดิบ (Raw Material)                  230,991   4,097    24.89    179,380   4,121    27.54    163,075   3,047   31.15

  ขายอื่นๆ (Other)                        504       10       0.06     N/A       0.40     0.00     N/A       163     1.66

  รายได้จากการให้บริการรับขนส่งและรับจ้างผลิต   55,699    368      2.24     -         0.32     0.00     -         1       0.01

  รวมทั้งสิ้น                               839,393   16,457   100.00   652,778   14,966   100.00   481,859   9,783   100.00
  ------------------------------------- --------- -------- -------- --------- -------- -------- --------- ------- --------

2.4 เป้าหมายการดำเนินธุรกิจ

บริษัทมีเป้าหมายเป็นหนึ่งในผู้ผลิตและผู้จำหน่ายผลิตภัณฑ์เหล็กชั้นนำของไทย
และเป็นศูนย์บริการด้านผลิตภัณฑ์เหล็กแบบครบวงจร
โดยมีผลิตภัณฑ์นานาชนิดที่เหมาะกับความต้องการที่หลากหลาย อาทิ เหล็กรีดร้อนชนิดม้วน (Hot
Rolled Coil) เหล็กม้วนแถบเล็ก (Slitting Coil) เหล็กแผ่น (Steel Sheet)
เหล็กแบนตัด (Flat Plate) เหล็กรูปตัวซี (Lip-Channel Steel) ท่อเหล็ก (Steel Pipe)
และขยายขอบเขตการดำเนินธุรกิจไปสู่การผลิตเหล็กเพลา (Rolled Steel) เหล็กเส้น (Round
Bar) เหล็กเส้นข้ออ้อย (Deformed Bar) เหล็กเส้นข้ออ้อยชนิดเกลียวรับแรงดึงสูง (High
Tensile Thread Steel Bar) และสินค้าเหล็กที่สร้าง High value Added อย่าง
เหล็กเส้นข้ออ้อยชนิดเกลียว (One Bar) ซึ่งเป็นนวัตกรรมล่าสุดของเหล็กเส้นข้ออ้อย
ที่ช่วยประหยัดต้นทุนที่ใช้ในการก่อสร้างได้มากถึง 20% รวมถึงผลิตภัณฑ์เหล็กอื่นๆ อีกมากมาย
ซึ่งล้วนผ่านการรับรองคุณภาพจากหน่วยงานในระดับประเทศและระดับนานาชาติ

นอกจากนี้นับเป็นก้าวสำคัญอีกก้าวหนึ่งของกลุ่มบริษัทในการเข้าสู่อุตสาหกรรมเหล็กขั้นกลาง
ได้เป็นผลสำเร็จ ซึ่งถือเป็นลักษณะการประกอบธุรกิจใหม่ของกลุ่มบริษัท ภายใต้โครงการ GREEN
MILL ซึ่งเป็นโครงการการดำเนินการก่อสร้างเตาหลอมอาร์คไฟฟ้า (Electric Arc Furnace
: EAF) รวมทั้งเครื่องจักรและอุปกรณ์ที่ใช้ร่วมกับเตาหลอมชนิดนี้
ด้วยเทคโนโลยีสำหรับอุตสาหกรรมเหล็กจากอิตาลีที่ทันสมัยที่สุด โดยมีวัตถุประสงค์ให้กลุ่มบริษัทฯ
สามารถผลิตเหล็กแท่งทรงยาว (Billet) ทั้งในระดับใช้งานทั่วไปและระดับคุณภาพพิเศษ
สำหรับใช้เป็นวัตถุดิบในการผลิตเหล็กเส้น เหล็กเส้นข้ออ้อย
และผลิตภัณฑ์เหล็กคุณภาพสูงประเภทอื่นๆ โดยเทคโนโลยี Electric Arc Technology
(FASTARCTM) และ Vacuum Degassing Technology (VD)
ที่ใช้จะทำให้เนื้อเหล็กที่ได้มีความบริสุทธิ์และมีเนื้อเรียบกว่าเนื้อเหล็กที่ผลิตโดยเทคโนโลยีทั่วไป
เป็นที่ต้องการของอุตสาหกรรมต่อเนื่องที่ใช้เหล็กคุณภาพสูงเป็นวัตถุดิบในการผลิต อาทิเช่น
อุตสาหกรรมยานยนต์ ซึ่งนับเป็นการเพิ่มขีดความสามารถในการขยายผลิตภัณฑ์ให้หลากหลายมากขึ้น
โดยบริษัทมุ่งมั่นที่จะตอบสนองความต้องการของลูกค้าให้รวดเร็วและมีประสิทธิภาพ
บนพื้นฐานของความถูกต้องและแม่นยำ ด้วยเครื่องจักรที่ทันสมัยและมีคุณภาพ
รวมถึงการให้บริการจัดส่งสินค้าที่รวดเร็วทันต่อความต้องการใช้งานของลูกค้า
เพื่อให้ลูกค้าได้รับความพึงพอใจสูงสุด